Ķikuri (Turlavas pagasts)
Ķikuri ir ciems Kuldīgas novada Turlavas pagastā. Izvietojies pagasta dienvidrietumos Skaldas upes un Ķikuru ezera krastā pie autoceļa P112 9 km no pagasta centra Turlavas, 28 km no novada centra Kuldīgas un 184 km no Rīgas. Apdzīvotā vieta izveidojusies pie bijušās Ķikuru pusmuižas (Kikur) centra un Ķikuru kroga; izaugusi pēckara gados kā kolhoza ciemats. Muižas apbūve un krogs ir vietējas nozīmes kultūrvēstures pieminekļi.